
Prome Minister Evelyn Wever-Croes: 


META DI GOBIERNO TA PA SERLIMAR BIRA 
UN COMPANIA CU GANASHI Y PA SIGUI 
FUNGI COMO SUI GENERIS 











Durante tratamento di Presupuesto Supletorio cu a tuma luga 
dialuna den Parlamento di Aruba, Prome Minister Evelyn 
Wever-Croes a contesta y elabora riba diferente topico a base 
di preguntanan cu a bin dilanti den Parlamento. Entre otro e 
situacion actual di Serlimar. 


Den un reunion preliminar di Prome Minister cu Serlimar, a 
trata e rumbo di e compania. Esaki por cierto tambe ta e meta 
y vision di Gobierno, esta: Pa Serlimar bira un compania cu ta 
haci ganashi pa paga su debenan y pa Serlimar bira e miho 
den e ramo di recogemento di desperdicio/sushi. Esaki ta 
beneficioso pa empleadonan y pa Aruba. 


Riba e presupuesto supletorio tin 6.5 miyon florin pa Serlimar. 
Pa e aña aki esaki ta suficiente pa por cumpli cu pagonan 
di salario y gastonan operacional. Despues Serlimar lo bay 
traha riba cobransanan cual tambe ta cay bou responsabilidad 
di Serlimar. A base di esaki nan lo por cubri nan gastonan 
den futuro tambe, banda di locual cu Gobierno ta duna nan 
como presupuesto. Pues den futuro cu un maneho financiero 
responsabel, lo no mester tin discusion mas manera cu tabatin 
riba e 6.5 miyon florin. 


Ademas, manera cu ta conoci, Serlimar ta den surseance van 
betaling y e plan cu ta trahando riba dje awo ta pa e debenan 
den surseance wordo paga den e proximo 1 pa 3 aña. Y pa 
locual ta debe di belasting, lo por cumpli cu ne den un periodo 
mas largo como cu ta Gobierno. E mision ta pa despues cu 
elimina e surseance, e compania por sigui fungi como Sui 
Generis, Prome Minister a duna di conoce. 

Prome Minister Evelyn Wever-Croes: 




















Despues cu Gobierno di Aruba a termina e contract cu Citgo, 
Citgo a cumpli cu nan deber y a paga 16 miyon dollar manera 
cu ya Prome Minister Evelyn Wever-Croes a anuncia na 
Parlamento. E placa, Prome Minister a enfatisa, a bin na bon 
momento ya cu Gobierno no tawata haña entrada di impuesto. 


Prome Minister a encarga un 'advisory committee' bou di 
liderazgo di director interino di RdA sr. Arends, pa nan haci e 
“public tendering'. Esaki, Prome Minister a duna di conoce, ta 
un comision totalmente independiente caminda cu Gobierno ni 
e hunta di comisario di RdA no tin un rol importante den esaki 
mustrando asina cu e escogencia riba e miho candidatonan 
ta wordo haci door di profesionalnan di Aruba. Despues di 
escogencia di candidatonan, ta consulta Gobierno pa e decision 

final. Di e manera aki tambe e ciudadano por tin trankilidad y 
pa no tin duda riba e integridad di e proceso. 


E REOI-1 ta bayendo hopi bon cual ta esun pa e refineria 
mes. Prome Minister a duna di conoce cu hopi sigur pronto 
lo tin bon noticia pa comparti cu Aruba. REOI-2, cu ta pa otro 
desaroyo economico, ta bayendo bon tambe. Deliberacionnan 
ta andando pa cu esakinan. 


Prome Minister a elabora riba e diferente alternativanan 
di esunnan cu a haci oferta pa e REOI-2. Entre otro, 
desmantelacion completo di e tereno; industria sostenibel; 
energia sostenible; haci di Aruba un isla circular sostenible; 
un desaroyo di un yachthaven; desaroya un zona residencial; 
condominium; hotel y; warehouse grandi. Awor ta den e 
proceso pa wak si e opcionnan aki ta genera e cupo di empleo 
y desaroyo economico compara cu refineria. E bon noticia, 
Prome Minister a enfatisa, ta cu un no mester exclui e otro 
pasobra por haci nan banda di otro cual ta trece un bista hopi 
mas interesante pa Aruba. 


Prome Minister a indica tambe cu atene cuenta cue standarnan 
di medio ambiente y e puntonan di salida di e Metanan di 
Desaroyo Sostenibel. 


Prome Minister hunto cu e Director di RdA, sr. Arends, pronto 
lo presenta na prensa e procedura di tanto REOI-1 y REOI-2 
manera cu el a wordo splica den Parlamento. 

MINISTER XIOMARA MADURO 

DEN OKTOBER 1590 COMPANIA A HAYA 


SOSTEN FINANCI 





ERO DEN FORMA DI 


SUBISIDIO DI SALARIO 


Te cu awor a brinda 215.3 miyon na yudansa 


Pa comercio y trahadornan por surpasa e crisis economico 
cu COVID19 ta trece cune, Gobierno di Aruba a bin ta 
ofrece yudansa den forma di Subsidio di Salario. Desde mei 
companianan cu ta bin na remarca pa e yudansa aki ta wordo 
notifica door di SVB y ta haya un plazo di tempo den cual 
mester aplica pa e yudansa aki pa asina por cubri un maximo 


di 60% di e salario di trahador. E meta di e yudansa financiero 
aki ta pa durante e crisis di COVID19 por conserva cupo di 
trabou na beneficio di Aruba su economia. Den luna di oktober 
2020, un total di 1590 compania a haya Subsidio di Salario pa 
por cumpli cu e salario di 20877 trahador. E suma concerni ta 
30.9 miyon florin. 


LUNA DI MEI TE CU LUNA DI OCTOBER 2020 


* mei 


* juni 
juli 
augustus 
september 
october 


44.4 miyon florin 
40.1 miyon florin 
35.0 miyon florin 
32.7 miyon florin 
32.2 miyon florin 
30.9 miyon florin 


SUMA TOTAL: 


Subsidio di Salario di 


paga cu fiansa di 


Hulanda. E otro lunanan ta wordo paga pa Presupuesto 
di Pais Aruba. 





Q00 


XiomaraMaduro.com 

MINISTER MADURO TABATA DEN COMISION 
FINANCIERO DI PARLAMENTO PA INFORMA 
RIBA ALIVIO FISCAL 2 


11 incentiva pa activa economia di Pais Aruba 


Diaranson merdia Minister Maduro di Finansa pa promer 
biaha a wordo invita pa Comicion Financiero di Parlamento 
bou presidencia di Parlamentario Setty Yarzagaray di Fraccion 
di MEP pa duna un splicacion riba e Alivio Fiscal 2 cu a keda 
anuncia pa activa economia di Pais Aruba. Durante e encuentro 
Minister Maduro y ehecutivonan di Departamento di Impuesto 
y Departamento Huridico a brinda informacion y splicacion 
amplio di e detayes di e 11 incentivanan di e Alivio Fiscal 2. 


E mandatario a splica cu ora a hinca e Alivio Fiscal 2 den otro, 
a tene na consideracion e reglanan internacional pa brinda 
incentiva fiscal durante e pandemia y a tene cuenta tambe cu 
un gran parti di e sugerencia y deseo cu gremio comercial a 
trece dilanti den nan peticionnan na Minister Maduro. A haci 
un trabou pa asina tene un balansa den momentonan di crisis 
aki na unda cu ta brinda un alivio pa cual Gobierno ta perde di 
haya entrada, pero cu e miras pa activa economia y despues 
cu economia lora, Gobierno por ricibi e entradanan bek. 


Minister Maduro a splica e Comicion Financiero y Economico di 
Parlamento, cu ora bo trece e tipo di incentivanan aki pa yuda 
comercio, bo lo haya e critica cu e no ta suficiente of no ta bon, 
pero manera tur decicion, bo no por tene tur hende contento na 
e mesun momento. Importante pa remarca ta cu e incentivanan 
duna ta den liña cu e reglanan di OECD y ta wordo aplica 
na otro Paisnan tambe. E mandatario a splica cu claramente 
tin hopi mas incentiva cu por wordo duna, pero mester tene 
cuenta cu e situacion financiero di Aruba y e hecho cu nos ta 
bou di supervicion financiero di CAFT. E ultimo aki ta pone cu 
Gobierno no por duna comercio tur locual nan ta pidi. 


Cu e Alivio Fiscal 2 Gobierno kier brinda yudansa specialmente 
na e empresanan chikito y mediano cu ta forma 90% di Aruba 
su economia, y ta spera cu lo haci bon uso di e incentivanan 
pa asina pronto por reactiva economia na bienestar di Aruba. 



















































типо rcu. n በዘፀ የ8: n 














MINISTER ANDIN BIKKER 

Minister Andin Bikker: 
DI TRES VUELO DI REGRESO BOLUNTARIO 
PA VENEZUELA A TUMA LUGA AWE 


Awe tardi a sali e di tres vuelo humanitario di regreso boluntario 
pa hermana pais Venezuela. Un total di 142 persona a regresa 
awe riba e vuelo pa Venezuela, bow cual 113 tabata forma 
parti di e maneho di regreso boluntario. E maneho a wordo 
delinea pa minister di Husticia mr. Andin Bikker den cuadro di e 
pandemia ocasiona dor di e Corona-virus. E maneho a resulta 
sumamente exitoso cu un acogida positivo y hopi grandi cerca 
centenares di persona, cu den bista di e pandemia a opta pa 
regresa nan pais boluntariamente. 


Entretanto tabata tin vuelonan den cuadro di e maneho pa entre 
otro Argentina, Ecuador, Colombia, Haiti, Panama, Guyana, 
Santo Domingo, Peru, Venezuela y via Hulanda pa varios otro 
paisnan den Europa. Minister Bikker ta gradici tur instancia 
cu a haci esaki posibel, entre otro DIMAS, IASA, Guarda nos 
Costa, Directie Luchtvaart, Directie Buitenlandse Betrekkingen, 
Directie Volksgezondheid y e Crisisteam di Covid19. 

Cla pa sigui nan siguiente fase 


15 STUDIANTE DI POLIS TA HURAMENTA 


Recientemente na scol di polis E.J. Watty Vos na San 
Nicolas a tuma lugar un “Drive By”. Dor di reglanan imponi 
pa covid-19, mester a haci adaptacion pa asina famianan di e 
studiante por presencia e parti importante di nan carera cu ta 
e huramentacion. 



























Den presencia di Ministro di Husticia mr. Andin Bikker, Hefe di 
scol di polis E.J. Watty Vos Sra. Jeannette Richardson-Baars 
y comisario Sra. Irma Gordon, 15 studiante di klas 2019 cu 
ta haciendo nan studio di MBO nivel 4 a huramenta. Cu e 
trayectoria aki e studiantenan awor por subi caya pa 4 siman 
pa stage. Esaki ta un fase importante pa nan carera policial. 
Nos organisacion ta hoben pero nos ta conta cu homber y 
muhernan balente cu ta trahando dia y anochi na bienestar di 
nos pais. 








Nos tin un solo meta en comun pa brinda e seguridad, combati 
criminalidad. Pabien na Klas 2019 awor e parti importante ta 
inicia. No lubida kico bo a siña, keda cu e disciplina y respet pa 
forma bo carera policial exitosamente. 

E ADULTO TIN UN ROL DETERMINANTE PA 


BRINGA COVID-19 


Bou e categoria di adulto, nos ta señala 
esnan cu ta entre 41-60 aña. E grupo aki 
nos ta conta ariba nan pa nan experiencia 
y madures. 


Como un adulto riba nos isla, memei di e 
pandemia aki, bo rol ta determinante, no 
solamente pasobra bo ta mas consciente 
pa cuida bo mes, pero bo accion ta 
encurasha y motiva otro. 


Como Departamento di Salud Publico, 
nos ta invita e grupo aki pa hunto 
forma parti di e solucion. Cuida bo mes 
semper, teniendo den consideracion tur 
e medidanan di proteccion pero tambe 
alimenta di mes na un manera saludabel 
y haci actividad fisico. 


Disminui consumo di alcohol y stop 
humamento, purba relaha mas frecuente, 
drumi por lo menos 7 ora pa anochi y 
cuida bo higiena personal. 


Covid-19 sin duda a afecta mundo 
henter su manera di biba, di socialisa y 
di haci hopi otro cos. Nos mester purba 
continua manteniendo e rutina di biba 
saludabel no solamente na trabou of riba 
caya pero tambe na cas, tur esaki pa un 
bon salud mental y fisico. 


Como adulto bo ta dirigi, bo ta guia, bo ta 
monitor, bo ta lidera, ta pesey e yamado 
ta pa sigui tur regla y protocol stipula pa 
por yuda den e recuperacion di nos pais. 


Tin hopi hoben cu sin cu abo sa ta 
wak bo y ta sigui bo paso, ta pesey bo 
comportacion ta asina importante. 


Aruba ta un pais bendiciona, patriotico y 
balente, nos tur mester ta cla pa defend'e 
y e positivismo mantene. 


Pa nos sigui bringa e Covid-19, mester 
sigui tur regla y recomendacion stipula. 
Nos tur mester ta determina pa tur reto 
enfrenta. Ban sigui cuida, Aruba ta conta 
cubo! 











Maneha stress: 


Actividad diario: 

Departamento di Salud Publico: 


UPDATE 4 DI NOVEMBER 2020 


Segun resumen di awe 8 persona mas a recupera, tin un total di 15 caso nobo di Covid-19, di cual uno ta no- 
residente, (“positivity rate” bou residente ta 10%). E total di casonan activo pa awe ta 166, total di testnan haci ta 209, 
testnan haci bou residentenan na laboratorio di hospital ta 134, total di casonan di fayecimento relaciona cu Covid-19 

a aumenta na 39. 


Hospital ta informa cu tin un total di 10 persona interna di cual 3 den Cuido Intensivo y 7 isola riba piso general. 
E virus di Covid-19 tey riba nos isla y e yabi pa controle ta union. 


Pa nos por sigui controla e cantidad di contagio ta nesesario pa Aruba ta uni pa logra un solo meta, cu ta pa 
minimalisa e plamamento di covid-19. 


Sea alerto y conciente di cada un di bo actividadnan ora cu nos tur ta conciente, hunto den union nos ta trahando na 
mantene e casonan abou. 


Sigui mantene distancia, sigui aplica higiena, sigui uza tapa boca, sigui test pa covid sibo tin sintoma, sigui 
mantene isolacion of cuarentena ora bo wordo indica, sigui cumpli y sigui cuida Aruba ta conta cubo! 


CORONAVIRUS 


COVID-19 
ARUBA 
ИСТИИ no RESIDENTE 


TOTAL 
14 0 


15 
156 10 













SONAN Nopo] 


ACTIVO 









166 






RECUPERA | 4348 4283 65 
POSITIVO 4553 4478 75 
EA 365385 - - 
GETEST 40936 > = 
19417 - - 

39 39 0 


Gobierno di Aruba 


15m 


Minimo 


በበ 


Mantene Beach cera Max 4 persona 
distancia 12'or AM - 5'or AM na mesa 

Practica higiena Haci actividad 
fisico 


97 


No huma/ 
limita alcohol 

COME 
SALUDABEL 


pa combati covid-19 


Boost bo defensa! 


ኣፌ 













Bebe 7-8 glas 
di awa pa dia 
Enfoca riba La á Come 
berdura የ 2 fruta 
varia den „ diferente 
tur cuminda pa dia 
ағ Ф Scohe ра 
We grano $ y Come 
Qa > completo, 9» pisca 
PS ЗЕ bonchi, noot SÍ 2 biaha 


e Q9  ysimia Bs pasiman 


Е 7 


Evita productonan 


3 VET SUCU. procesa cu hopi 
Ec sucu, salo y vet 











Diaranson 4 November 2020 





GOBIERNO DI ARUBA 





Y 


ጋ Un 
y “el Dia 


ISLAONLINE 
PA INFORMACIÓN 
CORECTO Y BERDAD 











